เอกสิทธิ์ ไทยรัตน์

**เอกสิทธิ์ ไทยรัตน์**  จบการศึกษาในสาขาวิชาศิลปกรรม "วิทยาลัยครูธนบุรี" (มหาวิทยาลัยราชภัฏธนบุรี) ปัจจุบันเป็นนักออกแบบโฆษณา ในตำแหน่งผู้กำกับศิลป์ บริษัท Fareast DDB, นักออกแบบกราฟิก, มือเขียนบทภาพยนตร์ และนักเขียนการ์ตูนชาวไทย 

## ประวัติ
เอกสิทธิ์ ไทยรัตน์ เกิดเมื่อวันที่ 25 พฤษภาคม พ.ศ. 2516 ในจังหวัดลพบุรี ช่วงชีวิตในวัยเด็กมีความชื่นชอบและเติบโตมากับการ์ตูนญี่ปุ่นตามสมัยนิยมในเวลานั้น โดยผลงานที่เป็นแรงบันดาลใจที่สุดคือ อากิระ คนไม่ใช่คน ของโอโตโมะ คัตสึฮีโร่ และงานของ อิเคงามิ เรียวอิจิ เขาได้มารู้จักนิตยสารการ์ตูนไทยสมัครเล่นชื่อว่า ลายเส้น และได้รับแรงบันดาลใจในการเข้าสู่วงการการ์ตูนจาก ฤทธี สันติมงคลพงศ์

ในช่วงกำลังศึกษาวิทยาลัยมีผลงานการ์ตูน **โครงการมรณะ** (Project Master) เป็นการ์ตูนเรื่องยาวแนวไซไฟตีพิมพ์ใน นิตยสาร Thai Comics ช่วง 2536 เป็นเรื่องแรกกับทางสำนักพิมพ์วิบูลย์กิจ เอกสิทธิ์ เคยได้รับรางวัลการเขียนการ์ตูนในระดับนานาชาติมาแล้วหลายรางวัล โดยเฉพาะรางวัลชนะเลิศจากการประกวดเขียนการ์ตูนของ **น.ส.พ.โยมิอูริ ชิมบุน** ในประเทศญี่ปุ่น ผลงานการ์ตูน "รวมเรื่องสั้นจิตหลุด" ของเขาได้นำมาสร้างเป็นภาพยนตร์คือ 13 เกมสยอง (The 13th Quiz Show) ผลงานอื่น ๆ ทางด้านการเขียนบทภาพยนตร์ ได้แก่ บอดี้ ศพ 19, ฝัน-<u>หวาน</u>-อาย-จูบ ตอน หวาน

## ผลงาน
[thumb|150px|ผลงานรวมเล่มการ์ตูนเรื่องสั้น [My Mania ของ เอกสิทธิ์ ไทยรัตน์ จัดพิมพ์โดยสำนักพิมพ์วิบูลย์กิจ]]
;ผลงานการ์ตูน
* โครงการมรณะ Project Master (การ์ตูนเรื่องยาว) ตีพิมพ์ใน นิตยสาร Thai Comics วิบูลย์กิจ ช่วง พ.ศ. 2536
* โครงการมรณะ Project Master 2 (การ์ตูนเรื่องยาว) ภาคต่อตีพิมพ์ใน นิตยสาร Thai Comics วิบูลย์กิจ ช่วง พ.ศ. 2538
* R.E.V (การ์ตูนเรื่องยาว) ตีพิมพ์ใน นิตยสาร Katch (สังกัด B.Boyd.CG) พ.ศ. 2541 
* รวมเรื่องสั้นจิตหลุด (My Mania) วิบูลย์กิจ 2547
* ซีรีส์ women from mars ในการ์ตูน abc comic  a. book (2552)
* การ์ตูน ice t ลงประจำในคอมพิวเตอร์ทูเดย์
*เรื่องสั้นวิทยาศาสตร์ โอโซนที่รัก (วาดภาพ) นานมีบุ๊คส์ 2539
*เรื่องสั้นวิทยาศาสตร์ บุรุษใต้เงาดำ (วาดภาพ) นานมีบุ๊คส์ 2539

;ผลงานบทภาพยนตร์
* 13 เกมสยอง (2549)
* บอดี้ ศพ 19 (2550) ร่วมกับ ชูเกียรติ ศักดิ์วีระกุล
* ฝัน-<u>หวาน</u>-อาย-จูบ ตอน หวาน (2551)
* สี่แพร่ง (ร่วมเขียนบท ตอน ยันต์สั่งตาย) (2551)
* Who r u? ใครในห้อง(2553)
* คนล่าเมฆ (ภาพยนตร์เฉลิมพระเกียรติพระเจ้าอยู่หัว  2553)
* หลุดสี่หลุด
* ทองสุก 13 (2556) ร่วมกับ สมหมาย เลิศอุฬาร, ทวีวัฒน์ วันทา และ อดิเรก วัฏลีลา
* ต้มยำกุ้ง 2 (2556)
* เพื่อนเฮี้ยน..โรงเรียนหลอน ตอน เพื่อนร่วมห้อง (2558) เขียนบท กำกับ
* The Collector คนประกอบผี เขียนบท กำกับ (2561)
* โฮมสเตย์ (2561) ร่วมกับ ภาคภูมิ วงศ์ภูมิ ทศพล ทิพย์ทินกร และจิรัศยา วงศ์สุทิน
*โลกโซเชี่ย ล (2561) ตอน B O B เขียนบท กำกับ 
*ฮาลาบาลา ป่าจิตหลุด (2568) 

;กำกับภาพยนตร์
* ฮาลาบาลา ป่าจิตหลุด (2568)

## รางวัล
* พ.ศ. 2543 รางวัลชนะเลิศการประกวดออกแบบ Hero ช่อง AXN จากการออกแบบมนุษย์ดูดฝุ่น (Vacuum Man) 
* พ.ศ. 2547 ชนะเลิศการประกวดภาพการ์ตูนระดับโลก จัดโดยหนังสือพิมพ์โยมิอุริชิมบุน ในหัวข้อ Natural Healing
* พ.ศ. 2557 รางวัลเซเว่นบุ๊กอะวอร์ด สาขานิยายภาพ
*พ.ศ. 2562 รางวัล Asian television awards สาขาบทภาพยนตร์ออนไลน์ยอดเยี่ยม จากThe Collector คนประกอบผี

## อ้างอิง

## ดูเพิ่ม
* รวมเรื่องสั้นจิตหลุด

## แหล่งข้อมูลอื่น
* นิรวาณ คุระทอง. (2553). ประวัติย่อการ์ตูนไทย. สำนักพิมพ์ LET'S Comic.ISBN 9786169012863

*Manga Katch No.10 August 2000 Volume01
* ประวัติของ เอกสิทธิ์ จากเพจบ้านการ์ตูนไทย
* บล็อกของเอกสิทธิ์ 
* Popcornmag.com 

หมวดหมู่:นักวาดการ์ตูนไทย
หมวดหมู่:นักออกแบบ
หมวดหมู่:นักออกแบบโฆษณา
หมวดหมู่:จิตรกรภาพประกอบ
หมวดหมู่:บุคคลจากมหาวิทยาลัยราชภัฏธนบุรี